armvectores/hy_wikipedia_2023 huggingface dataset:
Ամալյա Բայրամյան

Ամալյա Պողոսի Բայրամյան (1920, Թիֆլիս, Վրաստանի Դեմոկրատական Հանրապետություն), հայ մանկավարժ, մեթոդիստ։ Ֆիզիկա-մաթեմատիկական գիտությունների թեկնածու, Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) մասնակից։


== Կենսագրություն ==
Ամալյա Բայրամյանը ծնվել է 1920 թվականին, Թբիլիսիում, բանվորի ընտանիքում։ Թբիլիսիում ավարտել է միջնակարգ դպրոցը, 1937 թվականին կոմերիտուհին ընդունվել է Երևանի պետական համալսարանի ֆիզիկա-մաթեմատիկական ֆակուլտետը։ 1942 թվականին ավարտել է համալսարանը, մեկնել Շամշադինի շրջան, ուսուցչական աշխատանքի։ 
1942 թվականին դիմում է ներկայացրել ՀԼԿԵՄ Կենտկոմ և խնդրել իրեն ուղարկել ռազմաճակատ։ Գերմանաֆաշիստական զավթիչների դեմ Ամալյան կռվել է նախ՝ սևծովյան առափնյա զորամասերի կազմում, ապա՝ Հյուսիսային Կովկասում։ Մասնակցել է Կրասնոդարի, Ռոստովի ազատագրական մարտերին։
Բայրամյանը մարտական ծառայությունների համար պարգևատրվել է Կովկասի պաշտպանության համար, «1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալներով։
Պատերազմից հետո Ամալյան նորից անցել է մանկավարժական աշխատանքի։ 1957 թվականին հաջողությամբ պաշտպանել է թեկնածուական դիսերտացիա։
Բայրամյանը մի շարք մեթոդական ձեռնարկների հեղինակ է։ Նրա «Աշակերտների վերացական մտածողության զարգացումը երկհարցանի խնդիրների լուծման ընթացքում», «Մեթոդական օգնություն առաջին դասարանի մաթեմատիկայի ուսուցիչներին», «Խնդիրների ուսուցումը տարրական դասարաններում», «Խնդիրների լուծումը հավասարումներ կազմելու միջոցով» և մյուս աշխատությունները ընդունվել են հանրապետության ուսուցիչների կողմից։ Բայրամյանը ակտիվորեն մասնակցել է հասարակական կյանքին։ Նրա անմիջական մասնակցությամբ են կազմվել տարրական դասարանների մաթեմատիկայի ծրագրերը։ Հեղինակ է վեց տարեկան երեխաների դպրոցական մաթեմատիկայի փորձնական դասագրքի։


== Պարգևներ ==
«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալ
Կովկասի պաշտպանության համար մեդալ


== Երկեր ==
Պարզ խնդիրները տարրական դասարաններում (Մեթոդական նամակ)։ ՀԽՍՀ Լուսավորության նախարարության ծրագրա-մեթոդական բաժին։ Երևան, Ա. հ., 1974:
Մաթեմատիկա։ Փորձառական դասագիրք նախապատրաստական դասարանների համար։ ՀԽՍՀ Լուսավորության նախարարություն։ Մանկավարժական գիտությունների գիտահետազոտական ինստիտուտ։ Երևան, «Լույս», 1975 (համահեղինակ)։
Մաթեմատիկայի ուսուցման նախապատրաստում։ Ձեռնարկ նախապատրաստական դասարանների ուսուցիչների համար։ Մանկավարժական գիտությունների գիտահետազոտական ինստիտուտ։ Երևան, «Լույս», 1978 (համահեղինակ)։
Տարրական մաթեմատիկական պատկերացումների զարգացումը մանկապարտեզի ավագ խմբում (Մեթոդական օգնություն մանկապարտեզի դաստիարակին)։ Երևան, «Լույս», 1980։
Մաթեմատիկան նախապատրաստական դասարանում։ Երևան, «Լույս», 1983 (համահեղինակ)։
Մաթեմատիկան նախապատրաստական դասարանում։ 2-րդ հրատարակություն։ Երևան, «Լույս», 1985 (համահեղինակ)։
Մաթեմատիկայի դասավանդումը քառամյա տարրական դպրոցի 3-րդ դասարանում։ Մեթոդական նամակ։ Լուսավորության նախարարություն։ Երևան, Ա. հ., 1988:
Մաթեմատիկա 1-ին դասարան։ Դասագիրք հանրակրթական դպրոցի համար։ 2-րդ հրատարակություն, Երևան, «Լույս», 1994 (համահեղինակ)։


== Ծանոթագրություններ ==
Միխայիլ Ռեմիզով

Միխայիլ Ռեմիզով (նոյեմբերի 9, 1948(1948-11-09), Մոսկվա, ԽՍՀՄ - սեպտեմբերի 17, 2015(2015-09-17), Մոսկվա, Ռուսաստան), թատրոնի և կինոյի ռուս դերասան։


== Կենսագրություն ==
1973 թվականին ավարտել է Մոսկվայի գեղարվեստական թատրոնի արվեստի դպրոցը), բայց մինչ դպրոցն ավարտելը նա նկարահանվել «Մեծ ընդմիջում» ֆիլմում։ Եվ դա էլ եղել է նրա առաջին դերը իր ֆիլմագրության մեջ։ Ծառայում էր նաև՝ Ռուսական կենտրոնական բանակի թատրոնի ակադեմիայում, Կրասնոյարսկի պատանի հանդիսատեսի թատրոնի ակադեմիայում, Տոմսկի դրամատիկական թատրոնում, Նոր դրամատիկական թատրոնում։
1996 թվականից Մոսկվայի դրամատիկական թատրոնի դերասանն է։
2015 թվականի սեպտեմբերի 17-ին մահանում է 67 տարեկան հասակում։


== Ֆիլմագրություն ==
1972 - Մեծ ընդմիջում
1973 - Տասնյոթ վայրկյան գարուն
1975 - Երբ հողը դողում է
1977 - Եկվորը
1980 - Կյանքը հիասքանչ է
1981 - Կյանքի ուղին
1986 - Միխայլո Լոմոնոսով
1988 - Փոթորիկ
1988 - Պաշտպան Սեդովը
1990 - Ականավոր լուսնի հեքիաթը
1990 - Հյուսիսափայլի տակ
1990 - Ցուրտ աշունը
1992 - Զբոսանք կառափնարանով
1993 - Վիտյա Շոշերան և ավտոմեքենա
2001 - Հայրապետական ժամի անկյունում
2003 - Մուխտարի վերադարձը
2005 - Ոսկե ցլիկը
2005 - Քարանյան 4
2005 - Մամ մի լար 2
2005 - Տղամարդկանց եղանակը
2005 - Որսորդություն իզյուբիրների վրա
2006 - Օդանավակայան 2
2006 - Զանգ
2006 - Որսորդություն հանճարի վրա
2007 - Անտլանտիդա
2009-2010 - Ամուսնական մատանի
2011 - Աղավնյակ
2011-2012 - Փակ դպրոց
2012 - Ո՞վ, եթե ես չեմ
2012 - Նվիրիր ինձ մեկ կիրակի
2013 - Լավրովի մեթոդը
2014 - Ժամիշխան
2014 - Ընտանեկան ընկերություն


== Ծանոթագրություններ ==


== Աղբյուրներ ==
Биография Archived 2017-02-01 at the Wayback Machine.
Михаил Ремизов Archived 2016-03-04 at the Wayback Machine.
SharePoint

Շեյրփոյնթ (SharePoint կամ Microsoft SharePoint Products & Technologies), ծրագրային ապահովման հավաքածու, որն ներառում է հետևյալ բաղադրիչները՝

վեբ-ծրագրերի հավաքածու
ֆունկցիոնալիությունը վեբ-պորտալների համար
մոդուլի փնտրումը ինֆորմացիոն փաստաթղթերում և տեղեկատվական համակարգերում
ֆունկցիոնալիությունը բիզնես-անալիզի համարՇեյրփոյնթը կարող է օգտագործվել կայքեր ստեղծելու համար։ Այն հնարավորությունն է տալիս օգտվողներին համատեղ աշխատել։ Շեյրփոյնթ պլատֆորմի (հարթակի) վրա ստեղծված կայքերը կարող են օգտագործվել որպես ինֆորմացիայի պահեստ, ինչպես նաև, վեբ-ծրագրերի փոխհարաբերությունների համար։


== Շեյրփոյնթի տարատեսակները ==
Շեյրփոյնթը ներկայացված է 2 հիմնական տեսակով՝Microsoft SharePoint Foundation (WSS) և Microsoft SharePoint Server։ Բացի այդ կա նաև Microsoft Office SharePoint Designer (SPD) գործիքային միջոցը։
Microsoft SharePoint Foundation - Վինդոուս Սերվերի անվճար ծրագիր է։ Իրենից ներակայացնում է բազային ենթակառուցվածք։ Կատարում է հետևյալ աշխատանքները՝խմբագրում, փաստաթղթերի պահպանում, առաջադրանքների հիշեցում և առցանց քննարկումներ։
Microsoft SharePoint Server 2010 - վճարովի բաղադրիչ է, որը նախատեսված է Շեյրփոյնթի ինտեգրման ֆունկցիոնալիությունը կիրառել MS OFFICE ծրագրերի աշխատանքի մեջ։ Սա համարվում է Microsoft SharePoint Foundation-ի ենթակառուցվածքը, որը ընդլայնում է նրա հնարավորությունները։ Microsoft Project Server-ը արդեն համարվում է SharePoint-ի հավելված, որը ներառված է Microsoft SharePoint Server 2010-ում։
Microsoft Office SharePoint Server (MOSS) - համարվում է SharePoint Service-ի ենթակառուցվածք։ Իր մեջ ընդգրկում է բիզնես-անալիտիկ գործիքներ՝ Excel Services և Business Data Catalog. MOSS-ը հնարավորություն է տալիս միանալ Project Server-ին և Microsoft Office InfoPath ֆորմային վեբ դիտարկիչի միջոցով։ Ապահովում է հատուկ գրադարաններ, որոնցից հիմնականում կիրառելի է PowerPoint Template Libraries։
Microsoft Office SharePoint Designer (SPD) - HTML խմբագրիչ է, օպտիմազացված է Շեյրփոյնթ էջերի ստեղծման համար։
Նապոլեոնյան (Ֆաբերժեի ձու)

«Նապոլեոնյան» (ռուս.՝ Наполеоновское), ոսկերչական ձու, որը դարձավ Ֆաբերժեի 52 զատկական ձվերից մեկը՝ պատրաստված Կարլ Ֆաբերժեի ընկերությունում Ռուսաստանի կայսերական ընտանիքի համար։ Այն ստեղծվել է 1912 թվականին Նիկոլայ II կայսեր պատվերով։ Ոսկերչական ձուն Նիկոլայը Զատկի տոնին նվիրել է մորը՝ այրիացած կայսրուհի Մարիա Ֆեոդորովնային։ Ձուն պատրաստվել է ի նշանավորումն 1812 թվականին տեղի ունեցած Հայրենական պատերազմի հաղթանակի և Բորոդինոյի ճակատամարտի հարյուրամյակի։
Այսօր «Նապոլեոնյան» կայսերական ոսկերչական ձուն պատկանում է Մաթիլդա Գեդդինգս Գրեյի (անգլ.՝ Matilda Geddings Gray Foundation) ֆոնդին և 2011 թվականի նոյեմբերի 22-ից մինչև 2021 թվականի նոյեմբերի 30-ը ցուցադրվելու է Մետրոպոլիտեն թանգարանում (Նյու Յորք, Ամերիկայի Միացյալ Նահանգներ)։


== Դիզայն ==
«Նապոլեոնյան» կայսերական ոսկերչական ձուն պատրաստված է դեղին ոսկուց։ Այն պատված է զմրուխտե կանաչ էմալով՝ զարդարված սուտակներով, ադամանդներով, թավիշով, մետաքսով։ Ձվի մակերեսին  տեղադրված են երկգլխանի արծիվներ և հաղթանշանի պատկերներ։ Ձվի գագաթին ադամանդ է տեղադրված, որի տակ պատկերված են Մարիա Ֆեոդորովնայի թագն ու միացագիրը։


== Անակնկալ ==

«Նապոլեոնյան» ոսկերչական ձվի անակնկալը շիրման է՝ վեց տարբեր մանրանկարից բաղկացած։ Մանրանկարներում պատկերված են զորագնդերի ներկայացուցիչներ, որոնց պատվավոր գնդապետը եղել է կայսրուհին։ Շիրման պատրաստված է դեղին ոսկուց, ադամանդներից, պլատինից, թափանցիկ զմրուխտե և ոչ թափանցիկ սպիտակ էմալից։ Դիմանկարները նկարված են գուաշով՝ փղոսկրի վրա։ Թագուհու միացագիրը զարդարում է մանրանկարների հակառակ երեսները։ Շիրմայի առանձին մասերն իրար են միացած առանցքներով, որոնք իրենցից ներկայացնում են կացիններ։


== Պատմություն ==
Նիկոլայ II կայսրը «Նապոլեոնյան» կայսերական ոսկերչական ձուն նվիրել է մորը՝ Մարիա Ֆեոդորովնային՝ 1912 թվականին՝ Զատկի տոնին։
1917 թվականի Ռուսական հեղափոխության ժամանակ հեղափոխականները հափշտակեցին կայսերական ձվերի հավաքածուն և ուղարկեցին Կրեմլի զինապալատ։
1930 թվականին ձուն գնում է Արմանդ Համմերը և տեղափոխում Նյու Յորք։ 1951 թվականից պատկանել է Մաթիլդա Հեդդինգս Գրեյին։ 1972 թվականից՝ նրա անվան ֆոնդին։ Այսօր ցուցադրվում է Մետրոպոլիտեն թանգարանում։


== Տես նաև ==
Ֆաբերժեի ձվեր


== Ծանոթագրություններ ==


== Արտաքին հղումներ ==
Մետրոպոպլիտենի թանգարանում
Ռիպատրանսոնե

Ռիպատրանսոնե  (իտալերեն՝ Ripatransone), կոմունա Իտալիայում, գտնվում է Մարկե մարզի Ասկոլի Պիչենո գավառում։
Բնակչությունը կազմում է 4414 մարդ (2008), բնակչության խտությունը՝ 60 մարդ/կմ²։ Տարածքը կազմում է 74 կմ²։ Փոստային ինդեքս՝ 63038։ Հեռախոսային կոդ՝ 0735։


== Ժողովրդագրություն ==
Բնակչության թվաքանակի փոփոխությունները


== Համայնքի վարչակազմ ==
Հեռախոսահամար։ 0735 9171
Էլեկտրոնային փոստ։ comune@comune.ripatransone.ap.it
Պաշտոնական կայք։ http://www.comune.ripatransone.ap.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Վոլչիխա (Կոենի վտակ)

Վոլչիխա (ռուս.՝ Волчиха), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Կոեն գետի աջ ափով՝ 18 կմ հեռավորության վրա։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերխնեոբսկոմի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010200512115200005258
Հիդրոլոգիական ուսումնասիրությունների կոդը - 115200525
Ավազանի կոդը - 13.01.02.005
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Էդմունդ Հոլ Նորթ

Էդմունդ Հոլ Նորթ (մարտի 12, 1911(1911-03-12)[…], Նյու Յորք, Նյու Յորք, ԱՄՆ - օգոստոսի 28, 1990(1990-08-28)[…], Սանտա Մոնիկա, Լոս Անջելես շրջան, Կալիֆոռնիա, ԱՄՆ), ամերիկացի սցենարիստ, որը 1970 թվականին «Պատտոն» ֆիլմի համար «Լավագույն օրիգինալ սցենար» անվանակարգում ստացած Օսկարը կիսել է Ֆրենսիս Ֆորդ Կոպպոլայի հետ։
Նորթը սցենարը գրել է 1951 թվականին՝ «Օրը, երբ Երկիրը կանգ առավ» գիտաֆանտաստիկ ֆիլմի համար և ստեղծել «Կլաաթու բարադա նիկտո» ֆիլմից հայտնի տողը։
Նա Բոբի Նորթի և Ստելա Մաուրիի որդին էր, որը ելույթ էր ունենում վոդևիլում և Զիեգֆելդի խելագարությունը ներկայացումում։ Նորթը սկսել է պիեսներ գրել, երբ հաճախում էր Ինդիանայի Քուլվերի ռազմական ակադեմիա և Սթենֆորդի համալսարան։ Որպես Երկրորդ համաշխարհային պատերազմի ժամանակ ԱՄՆ բանակի ազդանշանային կորպուսի մայոր պատրաստել է ուսումնական և կրթական ֆիլմեր։
Նորթը Ամերիկայի Սցենարիստների գիլդիայի էկրանային մասնաճյուղի նախագահն էր, որտեղ ծառայել է ավելի քան 40 հանձնաժողովների, այդ թվում` պայմանագրային գործարքների հանձնաժողովի։
Նորթը և իր կինը՝ Քոլեթը ունեին երկու դուստր։ Նա ապրում էր Լոս Անջելեսի Բրենթվուդ քաղաքում, մահացել է 79 տարեկանում։


== Ֆիլմեր ==
Մեկ սիրո գիշեր (1934)
Ես դեռ կենդանի եմ (1940)
Անպատիվ օրիորդը (1947)
Կոլորադո երկրամաս (1949)
Շեփորահարը (1950)
Միայն քաջերը (1950)
Օրը, երբ Երկիրը կանգ առավ (1951)
Քանդիր (1954)
Հեռավոր հորիզոններ (1955)
Հպարտ անձինք (1956)
Օրիորդը թռիչքի է պատրաստվում (1958)
Կովբոյ (1958)
Խորտակիր Բիսմարկին (1960)
Անիծիր անպաշտպանին (1962)
Պատտոն (1970)
Ասուպներ (1979)
Օրը, երբ Երկիրը կանգ առավ  (2008)


== Ծանոթագրություններ ==


== Արտաքին հղումներ ==
NY Times Obituary
(անգլերեն) Site officiel
Դերձակը

Դերձակը (անգլ.՝ The Dressmaker), ռեժիսոր Ջոսլին Մուրհաուսի ֆիլմը, որը էկրաններին է հայտնվել 2015 թվականին։ Ռոզալի Հեմի համանուն վեպի հիման վրա։


== Սյուժե ==
Իրադարձությունները տեղի են ունենում 1951 թվականին մի ավստրալիական փոքրիկ քաղաքում։ Մի օր այստեղ է հայտնվում մի անձնավորություն, որը անմիջապես գրավում է բոլորի ուշադրությունը։ Նա Թիլլի Դանեջն է, ում շատ տարիներ առաջ մեղադրել են դասընկերոջ սպանության մեջ և ուղարկել մանկական գիշերօթիկ դպրոց։ Եվ հիմա, շատ տարիներ Եվրոպայում անցկացնելուց և դերձակություն սովորելուց հետո Թիլլին վերադարձել է, որպեսզի հոգ տանի իր կիսախելագալ ծեր մոր մասին։ Շատ շուտով նրան հաջողվում է ցուցադրել իր տաղանդը և պատվերներ ստանալ քաղաքի գրեթե բոլոր բնակիչներից։ Սակայն նա այստեղ է եկել, պարզելու, թե ինչ է իրականում տեղի ունեցել անցյալում և ով է մեղավոր կատարվածի համար…


== Դերերում ==
Քեյթ Ուինսլեթ — Թիլլի Դանեջ
Ջուդի Դևիս — Մոլլի Դանեջ
Լիամ Հեմսվորթ — Թեդի Մակսուինի
Հյուգո Ուիվինգ — սերժանտ Ֆարատ
Սառա Սնուկ — Գերթրուդ (Թրուդի) Փրաթ
Ջուլիա Բլեյք — Իրմա Ալմանակ
Բարի Օտտո — Փերսիբալ Ալմանակ
Շեյն Բուռն — Էվան Պեթիմեն
Էլիսոն Ուայթ — Մերիգոլդ Պեթիմեն
Կերի Ֆոքս — Բյուլա Հարիդեն
Ռեբեկա Գիբնի — Մյուրիել Փրաթ
Շեյն Ջեքոբսոն — Էլվին Փրաթ
Քերոլայն Գուդոլլ — Էլսբեթ Բոմոն
Ջեյմս ՄակՔեյ — Ուիլյամ Բոմոն
Գայթոն Գրանթլի — Բարնի Մակսուինի
Սաշա Հոլլեր — Ունա Պլեզանս


== Սաունդթրեք ==


== Մրցանակներ և նոմինացիաներ ==
2015 — 5 Ավստրալիայի կինոակադեմիայի մրցանակներ՝ լավագույն դերասանուհի, երկրորդ պլանի լավագույն դերասան, երկրորդ պլանի լավագույն դերասանուհի, լավագույն Զգեսեր, լավագույն ֆիլմ հեռուստադիտողների կարծիքով։ Բացի այդ կինոնկարը նոմինացվել է ևս 7 կատեգորիաներում՝ լավագույն ֆիլմ, գեղարվեստական ֆիլմի լավագույն ռեժիսուրա, լավագույն օպերատորական աշխատանք, լավագույն մոնտաժ, լավագույն յուրօրինակ երաժշտություն, նկարիչի լավագույն աշխատանք, լավագույն ձայն։
2016 — 4 Ավստրալիայի կինոակադեմիայի մրցանակներ՝ լավագույն դերասանուհի, երկրորդ պլանի լավագույն դերասան, երկրորդ պլանի լավագույն դերասանուհի, լավագույն սցենար։ Բացի այդ կինոնկարը նոմինացվել է ևս 4 կատեգորիաներում՝ լավագույն ֆիլմ, լավագույն ռեժիսուրա, երկրորդ պլանի լավագույն դերասանուհի, լավագույն օպերատորական աշխատանք։
2016 — 2 Ավստրալիայի կինոակադեմիայի մրցանակներ՝ լավագույն դերասանուհի, երկրորդ պլանի լավագույն դերասանուհի։ Բացի այդ կինոնկարը նոմինացվել է ևս 8 կատեգորիաներում՝ լավագույն ֆիլմ, լավագույն ռեժիսուրա, երկրորդ պլանի լավագույն դերասան, երկրորդ պլանի լավագույն դերասանուհի, լավագույն օպերատորական աշխատանք, լավագույն մոնտաժ, լավագույն յուրօրինակ երաժշտություն, նկարիչի լավագույն աշխատանք։
2016 — Նոմինացվել է Լոնդոնյան կինոքննադատների խմբակի մրցանակի «տարվա լավագույն բրիտանացի կամ իռլանդացի դերասանուհի» կատեգորիայում։
2017 — Նոմինացվել է Զգեսեր ձևավորող նկարիչների գիլդիայի մրցանակի՝ պատմական ֆիլմի լավագույն զգեսերի համար։


== Դրամարկղ ==
2016 թվականի նոյեմբերի 13-ի տվյալներով «Դերձակը» հավաքել է ավելի քան 24.11 միլիոն ԱՄՆ դոլար (32.14 միլիոն ավստրալիական դոլար),, դա ավելի շատ է քան ֆիլմի բյուջեն, որը կազմել է 11.9 միլիոն ԱՄՆ դոլար (11.9 միլիոն ավստրալիական դոլար)։


== Ծանոթագրություններ ==


== Արտաքին հղումներ ==
««Դերձակը»»(անգլ.) ֆիլմը Allmovie կայքում:
Արտաշես Օհանջանյան (այլ կիրառումներ)

Արտաշես Օհանջանյան անուն-ազգանունը կարող է վերաբերել.

Արտաշես Օհանջանյան (1872-1932), գրաշար։
Արտաշես Օհանջանյան (19-րդ դար-՞), բժիշկ։


== Ծանոթագրություններ ==
Սարատա (գյուղ, Պուտիլայի շրջան)

Սարատա (ուկրաիներեն՝ Сарата), գյուղ Ուկրաինայի Չեռնովցիի մարզի Պուտիլայի շրջանում։
2001 թվականի տվյալներով Սարատա գյուղում բնակվում էր 93 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շքմերի

Շքմերի (վրաց.՝ შქმერი), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Օնի շրջանում։


== Դիրք ==
Գտնվում է ծովի մակարդակից 1720 մետր բարձրության վրա։ Շրջկենտրոն Օնից հեռու է 21 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 23 մարդ։


== Ծանոթագրություններ ==
Գլոդի

Գլոդի (ուկրաիներեն՝ Глоди), գյուղ Ուկրաինայի Պոլտավայի մարզի Դիկանկայի շրջանում։ ՈւՎՏԿՕԴ կոդ՝ 5321084903։
2001 թվականի տվյալներով Գլոդի գյուղում բնակվել է 5 մարդ։ Բնակավայրը զբաղեցրել է 0,233 կմ² տարածք։ Բնակչության խտությունը կազմել է 21,46 մարդ/կմ²։


== Աշխարհագրական դիրք ==
Գլոդի գյուղը գտնվում է Վորսկլա գետի ձախ ափին, հոսանքի վերևում՝ 2 կմ հեռավորության վրա, Վորոնի գյուղն (Կոտելևսկի շրջան) է, հակառակ ափին՝ Գավրոնցի գյուղը։ Գյուղի միջով հոսում է ամբարտակով ցամաքող առվակ։ Գյուղին հարում է սոճիների մեծ անտառ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գնուտովո

Գնուտովո (ուկրաիներեն՝ Гнутове), գյուղ Ուկրաինայի Դոնեցկի մարզի Մարիուպոլի քաղաքային խորհուրդում։
2011 թվականի տվյալներով Գնուտովո գյուղում բնակվում էր 699 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սոֆյա Բարդինա

Սոֆյա Իլարիոնովնա Բարդինա (ռուս.՝ Софья Илларионовна Бардина, հունիսի 15, 1853(1853-06-15), Shatskiy Uyezd, Տամբովի նահանգ, Ռուսական կայսրություն - ապրիլի 26, 1883(1883-04-26), Ժնև, Շվեյցարիա), ռուս հեղափոխական, նարոդնիկ։ Ծագումով ազնվական։
Սովորել է Ցյուրիխում և Ժնևում, մասնակցել կանանց հեղափոխական խմբակի («Ֆրիչի») կազմակերպմանը։ 1874 թվականին վերադառնալով Ռուսաստան՝ դարձել է Մոսկվայի նարոդնիկական խմբակի գործուն անդամներից մեկը, որպես բանվորուհի աշխատել է ֆաբրիկաներում, հեղափոխական պրոպագանդա ծավալել բանվորների շրջանում։ 
1875 թվականին ձերբակալվել և դատվել է «50»-ի գործով։ Դատապարտվել է 9 տարվա տաժանակրության, որը փոխարինվել է աքսորով (Սիբիր)։ 1880 թվականին փախել է աքսորից, անցել արտասահման (Ժնև), որտեղ և ծանր հիվանդության պատճառով ինքնասպան է եղել։
Բուդյա Վարյաշ

Բուդյա Վարյաշ (ռուս.՝ Будья Варяш, բաշկիրերեն՝ Будья Вәрәш), գյուղ Ռուսաստանի Բաշկորտոստան հանրապետության Յանաուլսկի շրջանի կազմում։
Բնակչությունը 2009 թվականին գրանցված տվյալներով կազմում էր 188 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Viasat

«Viasat», Շվեդական «Modern Times Group» մեդիաընկերությանը պատկանող վճարովի արբանյակային հեռուստատեսության միջազգային օպերատոր։ Հեռարձակումը իրականացվում է Լոնդոնից, և տարածվում Հյուսիսային Եվրոպայում և Բալթյան երկրներում։


=== Հեռուստաալիքներ ըստ երկրների ===
ՇվեդիաTV3 Sweden
TV6 Sweden
TV8 Sweden
TV10 SwedenՆորվեգիաTV3 Norway
Viasat4 ՆորվեգիաԴանիաTV3 Denmark
TV3+ Դանիա
TV3 PulsԷստոնիաTV3 Estonia
TV3+ Estonia
TV6 EstoniaԼատվիաTV3 Latvija
TV3+ Latvija
TV6 LatvijaԼիտվաTV3 Lithuania
TV6 Lithuania
TV8 Lithuania
Viasat 3ՀունգարիաTV6 Hungary


=== Համաեվրոպական ալիքներ ===
Viasat Film
Viasat Film Action
Viasat Film Classic
Viasat Film Drama
Viasat Film Family
Viasat Film Nordic
Viasat Explorer
Viasat History
Viasat Nature/Crime
Viasat Sport Sweden
Viasat Sport Norway
Viasat Fotboll
Viasat Motor
Viasat Premier League HD (Շվեդիա)
Viasat Hockey (Sweden and Finland)
Viasat Golf
TV3 Sport 1 (Դանիա)
TV3 Sport 2 (Դանիա)
TV3 Sport Premier League (Դանիա)
Nelonen Pro 1 (Ֆինլանդիա)
Nelonen Pro 2 (Ֆինլանդիա)


== Արտաքին հղումներ ==
Պաշտոնական կայք Archived 2011-07-21 at the Wayback Machine. (շվեդ.)
Յակոբիններ

Յակոբիններ, Յակոբինյան ակումբ, քաղաքական ակումբ Ֆրանսիական հեղափոխության ժամանակաշրջանում (18-րդ դարի)։ Յակոբինյան ակումբի նախորդն էր Բրետոնական ակումբը․ այն 1789 թվականին Փարիզ փոխադրվելով՝ վերակազմավորվել է «Սահմանադրության բարեկամների ընկերության», որն իր նիստերն անց էր կացնում վանական-յակոբինյանների (այսպես էին կոչվում Ֆրանսիայում դոմինիկյան օրդենի անդամները) նախկին գրադարանի դահլիճում (այստեղից էլ՝ յակոբինյան անվանումը)։


== Մասնաճյուղեր ==
Ակումբն ուներ մասնաճյուղեր գավառներում։ Յակոբինյան դիկտատուրայի ժամանակաշրջանում Յակոբինյան ակումբը կառավարության քաղաքական գծի մշակման կարևոր կենտրոն էր։ Պառակտման հետևանքով Յակոբյան ակումբից առաջացան «1789 թվականի ընկերությունը», Ֆելյանների ակումբը, ժիրոնդիստների ակումբը և այլն։
Յակոբինյան ակումբը փակվել է Տերմիդորյան հեղաշրջումից (1794 թվականի հուլիսի 27-28) հետո Կոնվենտի դեկրետով, 1794 թվականի նոյեմբերի 12-ին։


== Առաջնորդներ ==
Յակոբինյանների առաջնորդներն էին՝

Մ․ Ռոբեսպիերը,
Ժ․ Մարատը,
Ժ․ Դանտոնը,
Լ․ Սեն ժյուստը։Յակոբինյանները փաստորեն ներկայացնում էին քաղաքական կուսակցություն, որի ծրագիրը նախատեսում էր հեղափոխության նվաճումների պահպանում և նրա հետագա զարգացում։ Իշխանության գլուխ են անցել 1793 թ. մայիսի 31-հունիսի։
Կայլ Կուզմա

Կայլ Ալեքսանդր Կուզմա (անգլ.՝ Kyle Alexander Kuzma, հուլիսի 24, 1995(1995-07-24), Ֆլինտ, Միչիգան, ԱՄՆ), ամերիկացի պրոֆեսիոնալ բասկետբոլիստ, հարձակվող։ Հանդես է գալիս Բասկետբոլի ազգային ասոցիացիայի (NBA) «Վաշինգտոն Վիզարդս» ակումբում։
Համալսարանային առաջնությունում (NCAA) ներկայացրել է Յուտայի համալսարանի «Յուտս» ուսանողական թիմը։ 2016-17 խաղաշրջանում ընդգրկվել է «Pac-12» խորհրդանշական հավաքականում։ Երեք ուսումնական տարի համալսարանային թիմում հանդես գալուց հետո ընտրվել է NBA-ի 2017 թվականի դրաֆթի երկրորդ ընտրությամբ՝ «Բրուքլին Նեթսի» կողմից և տեղափոխվել «Լեյքերս»։ Մարզական կարիերայի մեկնարկային մրցաշրջանի ավարտին ընդգրվել է «All-Rookie» խորհրդանական հավաքականում։ «Լեյքերսի» կազմում 2020 թվականին դարձել է NBA-ի չեմպիոն։


== Ծանոթագրություններ ==


== Արտաքին հղումներ ==
Էջը NBA.com կայքում(անգլ.)
Էջը Բասկետբոլ ռեֆերենսում Archived 2018-10-09 at the Wayback Machine.(անգլ.)
Սլավենի

Սլավենի (ռուս.՝ Славени), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սպիտակ օր (Ճապոնիա)

Սպիտակ օր (ճապ.՝ ホワイトデー, նաև անգլ.՝ Howaito day,, ճապոնական, կորեական և թայվանական ոչ պաշտոնական տոն, որը նշվում է մարտի 14-ին՝ Սուրբ Վալենտինի օրվանից (փետրվարի 14) 1 ամիս անց։ Սպիտակ օրը տղամարդիկ կանանց նվերներ են տալիս՝ պատասխան Սուրբ Վալենտինի օրվա նրանց նվերների։


== Ծագում ==
1965 թվականին ճապոնական մի խոշոր հրուշակեղեն արտադրող ընկերություն (Marshmallow company), որը պատրաստում էր սպիտակ մրգապաստեղ (զեֆիր), մեկնարկում է գովազդային արշավ, որով կոչ էր անում տղամարդկանց՝ իրենց զեֆիրներով փոխհատուցել Սուրբ Վալենտինի օրվա նվերները։ Այդպես հայտնվեց Զեֆիրի օրը կամ Սուֆլեի (Մարշմելոուի) օրը (անգլ.՝ Marshmallow Day), որը հետագայում վերանվանվեց Սպիտակ օրվա, քանի որ նվերների ցանկը ընդլայնվեց շոկոլադով և այլ քաղցրավենիքներով ու տեղափոխվեց մարտի 14՝ սիրահարների օրվանից ուղիղ մեկ ամիս անց։ Առաջին անգամ տոնվել է 1978 թվականին։


== Առանձնահատկություններ ==
Ավանդաբար Ճապոնիայում Սուրբ Վալենտինի օրը կանայք տղամարդկանց տալիս են նվերներ (հիմնականանում քաղցրավենիք, շոկոլադ՝ գնած կամ իրենց ձեռքով պատրաստած) որպես իրենց սիրո նշան, այդ դեպքում Սպիտակ օրը տեղի է ունենում հակառակը. տղամարդիկ, որոնք փետրվարի 14-ին նվեր են ստացել այսպես կոչված Giri Choco, պետք է տան պատասխան նվեր։
Սպիտակ օրվա ավանդական նվերներից են թխվածքաբլիթը, զեֆիրը կամ մարշմելոուն, զարդերը, ներքնազգեստը (սպիտակ)։ Կա նաև եռակի վերադարձման կանոնը (ճապ.՝ 三倍返し), որի համաձայն Սպիտակ օրվա նվերի արժեքը պետք է երկու-երեք անգամ գերազանցի Սուրբ Վալենտինի օրվա համապատասխան նվերի արժեքին։


== Ծանոթագրություններ ==
Գելզենկիրխեն

Գելզենկիրշեն (գերմ.՝ Gelsenkirchen), քաղաք է Գերմանիայի Հյուսիսային Ռեյն Վեսթֆալիա հողում, գտնվում է Ռուրի հյուսիսային հատվածում։ Քաղաքի բնակչությունը մոտ 258 հազար է։
Գելզենկիրխենն առաջին անգամ հիշատակվել է 1150 թվականին։ Այն մինչև 19-րդ դարը փոքր գյուղ էր։ Արդյունաբերական հեղափոխության շրջանում քաղաքը սկսեց աճել։ 1840 թվականին, երբ քաղաքում սկսեց ածխի արդյունահանումը, Գելզենկիրխենում 6000 մարդ էր բնակվում։ 1900 թ. քաղաքի բնակչության թիվը հասավ 138 հազարի։
20-րդ դարում Գելզենկիրխենը Եվրոպայի ածուխ արդյունահանող ամենակարևոր քաղաքներից մեկն էր։ 1928 թվականին քաղաքին են ձուլվել մոտակա Բյուեր և Հորստ քաղաքները։
Նացիստական իշխանության տարիներին Գելզենկիրխենն ածխի արդյունաբերության և նավթի վերամշակման կենտրոն էր, այդ պատճառով Երկրորդ համաշխարհային պատերազմի տարիներին ռմբակոծության է ենթարկվել դաշնակից ուժերի կողմից։


== Աշխարհագրություն ==


== Պատմություն ==


=== Հին և միջին դարեր ===
Գելզենկիրխենի տարածքում մ.թա. ավելի քան 1000 տարի առաջ՝ Բրոնզե դարում, Էմշեր գետից հյուսիս ընկած բլրի վրա բնակվել են մի շարք գերմանական ցեղեր։ Ավելի ուշ այդ հողեր են մտել հռոմեացիները։ Մ.թ. 8-րդ դարի սկզբին տարածքը բնակեցրել են սաքսերը։
Գելզենկիրխենի մեջ մտնող Buer շրջանն առաջին անգամ հիշատակվում է 1003 թվականին Puira ձևով Հերիբերտ ֆոն Քյոլնի փաստաթղթերում։


=== Ինդուստրիալացում ===
Մինչև 19-րդ դարի վերջը Գելզենկիրխենի տարածքն ու շրջակայքը հիմնականում ագրարային արտադրությամբ էին զբաղված։ 1815 թվականին Գելզենկիրխենը մտավ Պրուսիայի կազմ և միացավ Վեսթֆալիա շրջանին։
Ռուրում քարածխի հանքեր հայտնաբերվեցին 1840 թվականին։ 1847 թ. կառուցվեց Քյոլն-Մինդեն երկաթգիծը, և Գելզենկիրխենում բացվեց առաջին երկաթուղային կայարանը։ 1868 թվականին քաղաքը դարձավ Բոխումի շրջանի կենտրոնը։ 1870-ականներին քաղաքը դառնում է ծանր արդյունաբերության կարևորագույն կենտրոն։ 1875 թվականին Գելզենկիրխենը քաղաքի կարգավիճակ է ստանում։


== Բնակչություն ==
Գելզենկիրխենի բնակչությունը վերջին մի քանի տարիներին մոտ 260 հազար է։ 2000 թվականին քաղաքում բնակվում էր 278 596 մարդ, 1970 թվականին՝ մոտ 350 հազար։
2009 թվականի դրությամբ Գելզենկիրխենի բնակչության թիվը կազմել է 259 700, որից 27%-ը կամ 71 000 հոգի գերմանական ծագում չունեն։ Քաղաքի թուրքական համայնքը կազմում է բնակչության 15% կամ 40 հազար հոգի։ Նախկին Հարավսլավիայից ժամանածների թիվը 9000 է, Լեհաստանից՝ 4000։


=== Ժողովրդագրական զարգացում ===


== Սպորտ ==
Գելզենկիրխենը Բունդեսլիգայում ներկայացնում է Շալկե 04 ֆուտբոլային ակումբը։ Ակումբն իր տնային խաղերն անց է կացնում Վելտինս Արենա մարզադաշտում։ Այն ընդունել է 2006 թվականի ֆուտբոլի Աշխարհի առաջնության մի շարք հանդիպումներ։
Ֆուտբոլիստներ Իլքայ Գյունդողանը, Մեզութ Օզիլը և Մանուել Նոյերը Գելզենկիրխենում են ծնվել։


== Քույր քաղաքներ ==
Գելզենկիրխենի քույր քաղաքներն են

Նյուքասլ ըփոն Թայն,  Մեծ Բրիտանիա (1948-ից)
Զենիցա,  Բոսնիա և Հերցեգովինա (1969-ից)
Շախտի,  Ռուսաստան (1989-ից)
Օլշտին,  Լեհաստան (1992-ից)
Կոտբուս,  Գերմանիա (1995-ից)
Բույուքչեքմեջե,  Թուրքիա (2004-ից)
Քութայիսի,  Վրաստան
Կամպո Գրանդե,  Բրազիլիա(2007-ից)
Դոնկաստեր,  Մեծ Բրիտանիա


== Ծանոթագրություններ ==
Մելս Սանթոյան

Մելս Գևորգի Սանթոյան (մարտի 22, 1938(1938-03-22), Կիրովական, Հայկական ԽՍՀ, ԽՍՀՄ - մարտի 19, 2017(2017-03-19), Վանաձոր, Հայաստան), հայ գրականագետ, բանասիրական գիտությունների դոկտոր, պրոֆեսոր։


== Կենսագրություն ==
Ծնվել է 1938 թվականի մարտի 22-ին Կիրովական քաղաքում (այժմ՝ Վանաձոր)։ 1956 թվականին ավարտել է տեղի թիվ 1 դպրոցը, այնուհետև ուսումը շարունակել է Երևանի Խ. Աբովյանի անվան մանկավարժական ինստիտուտի պատմալեզվագրական ֆակուլտետում՝ գերազանցությամբ ավարտելով այն 1962 թվականին։ Ինստիտուտում սովորելու տարիներին ստացել է Լենինյան կրթաթոշակ։ Ինստիտուտն ավարտելուց հետո աշխատել է Կիրովականի 3-րդ գիշերօթիկ դպրոցում՝ որպես ավագ ջոկատավար, ԵրՊԻ-ի Կիրովականի մասնաճյուղում՝ փիլիսոփայության ավագ դասախոս։1969 թվականից աշխատում է Կիրովականի պետական մանկավարժական ինստիտուտում (ներկայում՝ Վանաձորի պետական համալսարան)։ 1969-1970 թվականներին աշխատել է որպես Կիրովականի մանկավարժական ինստիտուտի մանկավարժության ֆակուլտետի դեկան, 1970-1974 թվականներին՝ բանասիրական ֆակուլտետի դեկան, 1974-1978 թվականներին՝ ուսումնական աշխատանքների գծով պրոռեկտոր։ 1988- 2013 թվականներին՝ քառորդ դար, ղեկավարել է Վանաձորի պետական մանկավարժական ինստիտուտի գրականության ամբիոնը։
1972 թվականին ստացել է բանասիրական գիտությունների թեկնածուի գիտական աստիճան՝ «Չարենցի գեղագիտական հայացքները» 
թեկնածուական ատենախոսության համար, 1976 թվականին՝ դոցենտի կոչում։ 2003 թվականին նրան շնորհվել է բանասիրական գիտությունների դոկտորի գիտական աստիճան («Էպիկական կերպարի ստեղծման չափումները»), 2009 թվականին՝ պրոֆեսորի կոչում։ Հիսունից ավելի գիտական հոդվածների, ինչպես նաև բազմաթիվ հրապարակային ելույթների, զեկուցումների, հոբելյանական երեկոների հեղինակ է։
Հայաստանի գրողների և թատերական գործիչների միությունների անդամ է։


== Պարգևներ ==
«Լոռվա ասպետ» մեդալ
Ֆրիտյոֆ Նանսենի անվան մեդալ
«Հայոս-Քարթլոս» մեդալ
Նիկոլ Աղբալյան մրցանակի դափնեկիր
ՀՀ կրթության և գիտության նախարարության ոսկե մեդալ


== Աշխատություններ ==


=== Հեղինակել է ===
1978 - Ու կպարեն միշտ
1994, 2006 - Էպիկական կերպարի ստեղծման չափումները
1998 - Չարենցը և գրական սխեմատիզմը
2000 - Տաղի մոգերից մեկը (քննախոսական՝ ի վերա Հրաչյա Սարուխանի պոեզիայի)
2002 - Հ. Թումանյան. պոետիկայի հարցեր (համահեղինակ՝ Ռ. Թումանյան)
2003 - Սերունդի հոգևոր հացը (հուշերի գիրք՝ նվիրված Պարույր Սևակին)
2006 - Գրականագիտական բառարան, (համահեղինակ՝ Ա. Սանթոյան)
2006 - Գրական առեղծվածներ
2009 - Գրականագիտական բառարան, Երևան, «Վան Արյան»։


=== Տպագրության է պատրաստել, խմբագրել ===
1992 - 70 գարուն. գուսան Զաքարյան
1997 - Համզաչիման
1998 - Խորեն ավագ քահանա Խանզադյան. հուշեր և տպավորություններ
2000 - Գ.Թովմասյան. հավատքի կանթեղներ


== Ծանոթագրություններ ==
Միխայիլ Բրոնշտեյն

Մովսես (Միխայիլ) Բրոնշտեյն (կեղծանուն` Bruna Ŝtono, հուլիսի 7, 1949(1949-07-07), Խմելնիցկի, Ուկրաինական ԽՍՀ, ԽՍՀՄ), էսպերանտիստ, ինժեներ, գրող, թարգմանիչ, բանաստեղծ, երգերի հեղինակ և կատարող, էսպերանտիստների համաշխարհային կոնգրեսի մշակութային ծրագրի վարող։ Մի քանի գրքերի հեղինակ, թողարկել է երգերի մի քանի աուդիո ձայներիզներ և ձայնասկավառակներ։ 2003 թվականին դարձել է Անտոնիա Գրաբովսկու անվան գրական մրցանակի դափնեկիր։


== Բնօրինակ աշխատանքներ էսպերանտո լեզվով ==
Legendoj pri SEJM (Լեգենդներ SEJM-ի մասին) (1992) [1]
Oni ne pafas en Jamburg (Յամբուրգում չեն կրակում) (1993). վեպ
Mamutido Miĉjo (Մամոնտիկ Միշկան) (1995). գիրք երեխաների համար
Jen, denove… (Ահա, նորից...) (1997)
Du lingvoj (Երկու լեզու) (2001). բանաստեղծությունների ժողովածու
Iam, kiam... (Մի օր, երբ...) (2005). բանաստեղծությունների ժողովածու
Dek tagoj de kapitano Postnikov (Կապիտան Պոստնիկովի տասը օրը). պատմական վեպ` 100 տարի առաջ ռուսական Էսպերանտիդայում տեղի ունեցած իրադարձությունների մասին (2004). [2], ISBN 5-86038-027-5
Չեմ համարձակվում նախատել իմ ճակատագիրը (2007). բանաստեղծությունների ժողովածու
Kajto (2009). բանաստեղծությունների ժողովածու
Lecionoj por knabo (2009). պատմվածքներ
Urbo Goblinsk (2010). վեպ
Pri Dinjo, Diko kaj aliaj estaĵoj (2011). գիրք երեխաների համար
Ես խնդրում եմ ընդունել ինձ ձեզ մոտ, գարնան մեջ... (2011). բանաստեղծությունների ժողովածու
Kaj ekmatenos (2014). բանաստեղծությունների ժողովածու
Mi stelojn jungis al revado... (2016). վեպ
Sortoj frakasitaj (2017). էսսեների ժողովածու
Viv-teatro (2019). բանաստեղծությունների ժողովածու
Ծերանում ենք ոչ մենք, եղբայրներ... (2020). բանաստեղծությունների ժողովածու
Lecionoj por viro (2020). վիպակ
Amitaj, amataj, amotaj… (աուդիո ձայներիզներ)


== Թարգմանություններ` ռուսերենից էսպերանտո ==
Արկադի և Բորիս Ստրուգացկիներ Pikniko ĉe vojrando (Խնջույք ճամփեզրին) / Նկարազարդումները` Լեոնիդ Անդրեևի։ Պատասխանատու խմբագիր` Ալեքսանդր Շևչենկո։ Խմբագիրներ` Ալեքսանդր Գոֆեն, Դմիտրի Պերեվալով, Ելենա Շևչենկո։ Մոսկվա. Իմպետո, 1996: 190 էջԱրկադի և Բորիս Ստրուգացկիներ La fora ĉielarko (Հեռավոր ծիածան) / Նկարազարդումները` Vjacxeslav TE: Պատասխանատու խմբագիր` Ալեքսանդր Շևչենկո։ Մոսկվա. Իմպետո, 1997: 130 էջԱրկադի և Բորիս Ստրուգացկիներ La dua invado de marsanoj (Մարսացիների երկրորդ արշավանքը) / Խմբագիր` Ելենա Շևչենկո։ Նկարազարդումները` Vjacxeslav TE: Պատասխանատու խմբագիր` Ալեքսանդր Շևչենկո։ Մոսկվա. Իմպետո, 1998: 111 էջԱրկադի և Բորիս Ստրուգացկիներ La loĝata insulo (Обитаемый остров) / Խմբագիրներ` Ելենա Շևչենկո, Նիկոլայ Գուդսկով։ Նկարազարդումները` Vjacxeslav TE: Պատասխանատու խմբագիր` Ալեքսանդր Շևչենկո։ Մոսկվա. Իմպետո, 2004: 304 էջԴինա Ռուբինա La blanka kolombino de Kordovo (Կորդովայի սպիտակ աղավնին). Բելոստոկ, Սվիդնիկ, Լյուբլին, Տիխվին. Bjalistoka Esperanto-Societo, Libro-Mondo, Ars Libri, 2020: 475 էջ


== Ծանոթագրություններ ==


== Արտաքին հղումներ ==


=== Ակնարկներ ===
«Լեգենդներ SEJM-ի մասին» գրքի մասին, de Don Harlow
«Մամոնտիկ Միշկան» երեխաների համար գրված գրքի մասին


=== Կենսագրություն ===
http://christophe.lavarenne.free.fr/vorkuta.html (eo)


=== Լուսանկարներ ===
http://esperanto3000.be/fotoj/fotoj-2004-eo.html
Ճպուռն ու մրջյունը (մուլտֆիլմ, 1913)

«Ճպուռն ու մրջյունը» (ռուս.՝ «Стрекоза и муравей»), ռուսական տիկնիկային մուլտֆիլմ, որ նկարահանվել է 1913 թվականին Վլադիսլավ Ստարևիչի կողմից, Իվան Կռիլովի համանուն առակի էկրանավորումը։


== Սյուժե ==
Ճպուռն ամռանը ցատկոտում է, պարում, իսկ մրջյունն այդ ընթացքում հավաքում է ձմռան պաշար։ Վրա է հասնում ձմեռը։ Ճպուռը չի հասցնում շուրջը նայել, արդեն ուտելու ոչինչ չկա։ Նա գնում է մրջյունի մոտ և խնդրում մենակ չթողնել իրեն, օգնել ուժ հավաքել, կերակրել ու ջերմացնել։ Մրջյունը պատասխանում է, թե նա միայն երգել է, այժմ էլ թող գնա ու շարունակի պարել, ապա փակում է դուռը։ Ճպուռը հեռանում է ու տառապանքով մահանում։


== Ճպո՞ւռ, թե՞ մորեխ ==
Մուլտֆիլմում ճպուռի փոխարեն հանդես է գալիս մորեխը։ Ըստ Դմիտրի Կոբյակովի՝ առակում «стрекоза» («ճպուռ») բառը հենց նշանակում է մորեխ, որովհետև 19-րդ դարում երկու միջատներն էլ կոչվել են նույն բառով։
Ըստ Լև Ուսպենսկու՝ քանի որ Կռիլովի ստեղծագործությունը հանգում է Ժան դը Լաֆոնտենի La cigale et la fourmi («Կնճիթավոր ճպուռն ու մրջյունը») առակին, որտեղ բնօրինակում երկու հերոսներն էլ իգական սեռի են, Կռիլովն ստիպված է եղել «կին» թողնել գոնե ճպուռին, բայց այդ բառը կարող էր անհասկանալի լինել ռուսների մեծ մասին, և  «արդյունքում առակում հայտնվել է երկու տարբեր միջատների տարօրինակ հիբրիդը։ Այդ էակը կոչվում է «ճպուռ», սակայն «ցատկոտում» ու «երգում» է «փափուկ դալար խոտերում», այսինքն՝ խոտի մեջ ակնհայտորեն մորեխի նման»։


== Ծանոթագրություններ ==


== Արտաքին հղումներ ==
Ճպուռն ու մրջյունը(անգլ.) ֆիլմը Internet Movie Database կայքում
«Ճպուռն ու մրջյունը»(անգլ.) Big Cartoon DataBase կայքում
Վիլար ան Վալ

Վիլար ան Վալ (ֆր.՝ Villar-en-Val), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 34 մարդ, բնակչության խտությունը` 2.98 մարդ/կմ²։ Բնակավայրը զբաղեցնում է 11.42 կմ² տարածք։


== Աշխարհագրություն ==
Գտնվում է Փարիզ քաղաքից 650 կմ հարավ, Մոնպելիե քաղաքից` 130 կմ հարավ-արևմուտք, Կարկասոն քաղաքից` 17 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 22 աշխատունակ (15-64 տարեկան)  բնակիչ, որոնցից ակտիվ էին 11-ը, իսկ ոչ ակտիվները` 11։ Ակտիվության ցուցանիշը կազմում է 50,0 %։ 11 աշխատունակ մարդկանցից աշխատել է 10 անձ (7 տղամարդ և 3 կին)։ Գործազուրկ են եղել 1 անձ (1 տղամարդ և 0 կին)։ 11 անաշխատունակներից 1-ը եղել են աշակերտներ կամ ուսանողներ, 4-ը` թոշակառուներ, իսկ 6-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ֆակտորիալ

Ֆակտորիալ (անգլ.՝ factorial, factor - արտադրիչ, բազմապատկիչ), մեկից մինչև տրված որևէ 
  
    
      
        n
      
    
    {\displaystyle n}
   բնական թիվը եղած բոլոր բնական թվերի արտադրյալը՝ 
  
    
      
        n
        !
        =
        1
        ⋅
        2
        ⋅
        …
        ⋅
        n
      
    
    {\displaystyle n!=1\cdot 2\cdot \ldots \cdot n}
  , նշանակվում է ո!։
Օրինակ 5-ի ֆակտորիալը կգրվի այսպես՝։ 
  
    
      
        5
        !
        =
        5
        ×
        4
        ×
        3
        ×
        2
        ×
        1
        =
        120.
         
      
    
    {\displaystyle 5!=5\times 4\times 3\times 2\times 1=120.\ }
  
Ֆակտորիալը օգտագործվում է մաթեմատիկայի տարբեր բնագավառներում, հատկապես կոմբինատորիկայում, հանրահաշվում և մաթեմատիկական անալիզում
Ֆակտորիալի ամենապարզ օգտագործման եղանակը առարկաների դասավորության եղանակների քանակը հաշվելն է։
Այս փաստը ճանաչված էր դեռ 12-րդ դարից, Հնդկաստանի գիտնականներին։
Մեծ ո-երի դեպքում ֆակտորիալի մոտավոր արժեքը հաշվվում է Ստիրլինգի բանաձևով։ 
  
    
      
        n
      
    
    {\displaystyle n}
   տարրերի տեղափոխությունների թիվը հավասար է 
  
    
      
        n
        !
      
    
    {\displaystyle n!}
  ։ Ընդունվում է, որ 0! = 1։


== Ծանոթագրություններ ==
My World (ալբոմ)

My World, կանադացի երգիչ Ջասթին Բիբերի մինի ալբոմը։ Թողարկվել է 2009 թվականի նոյեմբերի 17-ին, Island Records լեյյբլով։
Այս ալբոմը համարվում է My World և My World 2.0 ալբոմների առաջին մասը։


== Երգացանկ ==


== Չարթեր ==


=== Շաբաթվա չարթեր ===


=== Տարվա չարթեր ===

|}


== Ծանոթագրություններ ==
Պուկա (գյուղ, Պյոիդե շրջան)

Անվան այլ կիրառումների համար տե՛ս՝ ՊուկաՊուկա (էստ․՝ Puka), գյուղ Էստոնիայի Սաարեմաա նահանգի Պյոիդե շրջանում։
2011 թվականի տվյալներով գյուղում բնակվում էր 27 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Նովոեգորևսկոե (գյուղ, Եգորիևի շրջան)

Նովոեգորևսկոե (ռուս.՝ Новоегорьевское), գյուղ Ռուսաստանի Ալթայի երկրամասի Եգորիևի շրջանի կազմում։
Բնակչությունը 2008 թվականին գրանցված տվյալներով կազմում էր 6000 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սովխոզնոե (գյուղ, Սիմֆերոպոլի շրջան)

Անվան այլ կիրառումների համար տե՛ս՝ ՍովխոզնոեՍովխոզնոե (ուկրաիներեն՝ Совхозне, Ղրիմի թաթարերեն՝ Temir Ağa), գյուղ Ուկրաինայի Ղրիմի Ինքնավար Հանրապետության Սիմֆերոպոլի շրջանում։ Բնակավայրը նախկինում նաև անվանվել է Տեմիր-Ագա։
2001 թվականի տվյալներով Սովխոզնոե գյուղում բնակվում էր 305 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տումանչինո

Տումանչինո (ռուս.՝ Туманчино, բաշկիրերեն՝ Томансы), գյուղ Ռուսաստանի Բաշկորտոստան հանրապետության Մելեուզովսկի շրջանի կազմում։
Բնակչությունը 2009 թվականին գրանցված տվյալներով կազմում էր 206 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բիրոն (Ծովափնյա Շարանտի գավառ)

Բիրոն (ֆր.՝ Biron), համայնք Ֆրանսիայի Պուատու Շարանտա մարզի Ծովափնյա Շարանտի գավառում։ Մտնում է Պոնս կանտոնի կազմի մեջ։ Կոմունայի շրջանը՝ Սենտ։
Համայնքի INSEE կոդ՝ 17047։


== Բնակչություն ==
Համայնքի բնակչությունը 2010 թվականին կազմում էր 234 մարդ։


== Տնտեսություն ==
2010 թվականի տվյալներով աշխատունակ տարիքի 146 մարդկանցից (15-64 տարեկան) 111-ը տնտեսապես ակտիվ էին, 35-ը՝ ոչ ակտիվ (ակտիվության ցուցանիշը՝ 76.0 %, 1999 թվականին եղել է 74.7 %)։ 111 աշխատունակ բնակիչներից 100-ը աշխատում էին (55 տղամարդ և 45 կին), անաշխատանք էին 11-ը (3 տղամարդ և 8 կին)։ 35 անգործունակ մարդկանցից 6-ը աշակերտներ կամ ուսանողներ էին, 21-ը թոշակառու, 8-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ – Բիրոն (ֆր.)
Պաշկովցի (գյուղ, Ստարոկոնստանտինովի շրջան)

Անվան այլ կիրառումների համար տե՛ս՝ ՊաշկովցիՊաշկովցի (ուկրաիներեն՝ Пашківці), գյուղ Ուկրաինայի Խմելնիցկիի մարզի Ստարոկոնստանտինովի շրջանում։
2001 թվականի տվյալներով Պաշկովցի գյուղում բնակվում էր 1 323 մարդ։ Բնակավայրը զբաղեցնում է 2,68 կմ² տարածք։ Բնակչության խտությունը կազմում էր 493,66 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռահումյաե

Ռահումյաե (էստ․՝ Rahumäe), գյուղ Էստոնիայի Պիլվամաա նահանգի Ռեպինա շրջանում։
2011 թվականի տվյալներով գյուղում բնակվում էր 88 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ուշադրությո՛ւն (ֆիլմ)

Ուշադրությո՛ւն, 1930 թվականին «Հայկինո» ստուդիայում նկարահանված հայկական ֆիլմ։


== Սյուժե ==
Ֆիլմը չի պահպանվել։ Սյուժեն անհայտ է։


== Դերերում ==
հարբեցող – Խաչատուր Աբրահամյան
բանվոր – Ա. Ոսկերչյան
Ազնիվ – Ս. Հակոբյան
Արաքսյա – Լ. Մեդնիկյան


== Ծանոթագրություններ ==
Գորբանի (գյուղ, Կոզելշչինայի շրջան)

Անվան այլ կիրառումների համար տե՛ս՝ ԳորբանիԳորբանի (ուկրաիներեն՝ Горбані), գյուղ Ուկրաինայի Պոլտավայի մարզի Կոզելշչինայի շրջանում։
2001 թվականի տվյալներով Գորբանի գյուղում բնակվում էր 279 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Յուլիան Տուվիմ

Յուլիան Տուվիմ (լեհ.՝ Julian Tuwim, սեպտեմբերի 13, 1894(1894-09-13)[…], Լոձ, Piotrków Governorate, Warsaw general-governorate, Ռուսական կայսրություն - դեկտեմբերի 27, 1953(1953-12-27)[…], Զակոպանե, Kraków Voivodeship, Լեհաստանի Ժողովրդական Հանրապետություն), լեհ բանաստեղծ։
Վաղ շրջանի գործերին բնորոշ է լավատեսական աշխարհընկալումը («Հետամտում եմ աստծուն», 1918, «Պարող Սոկրատեսը», 1920, «Յոթերորդ աշունը», 1922)։ Տուվիմը ժողովրդականացրել է պոեզիան՝ նրա մեջ մտցնելով փողոցի խոսակցական և նոր՝ քաղաքաբնակ հերոսի լեզուն։ 20-ական թթ․ 2-րդ կեսից Տուվիմի ստեղծագործության մեջ գերիշխել է պարզ ու ներդաշնակ բանաստեղծության ձգտումը («Բառերն արյան մեջ», 1926, «Սաղարթավոր անտառը», 1929, «Գնչուական աստվածաշունչ․․․», 1933, «Բոցավառվող էություն», 1936, ժողովածուներ)։
30-ական թթ․ հանդես է եկել ի պաշտպանություն «հումանիստական ու մշակութային արժեքների, որոնց սպառնում էր ֆաշիզմը»։ «Պարահանդես օպերայում» (1936, հրատարակվել է 1946 թ.) երգիծական պոեմում դեմ է արտահայտվել երկրի կառավարությանը։
Երկրորդ համաշխարհային պատերազմի (1939 - 1945) տարիներին Տուվիմը եղել է տարագրության մեջ, ծավալել է հակաֆաշիստական ակտիվ գործունեություն, գրել «Լեհաստանի ծաղիկները» (անավարտ, հրատարակվել է 1949 թ.) քնարաէպիկական պոեմը։
1946-ին վերադարձել է Լեհաստան, հրատարակել «Նոր բանաստեղծություններից» (1953) շարքը։
Տուվիմը ռուսական դասական և սովետական գրկականության թարգմանիչ է, մանկական բանաստեղծությունների, լեհական բարքերի ու սովորույթների, լեզվի ու գրականության պատմության գրքերի հեղինակ։


== Ծանոթագրություններ ==
813

813 թվական, ոչ նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 813 թվականն է, 
IX դարի 13-րդ տարին։


== Դեպքեր ==


== Ծնունդներ ==


== Մահեր ==
Հրորք (Մոտկանի գավառ)

Անվան այլ կիրառումների համար տե՛ս՝ Հրորք (այլ կիրառումներ)Հրորք, գյուղ Արևմտյան Հայաստանում, Բիթլիսի վիլայեթի Մոտկանի գավառակում։ Գտնվում էր գավառակի արևմելյան մասում, Հազզո-Խաբլջոզի գավառակի Հրորք գյուղից հյուսիս-արևելք։


== Պատմամշակութային կառույցներ ==
Հրորքն ուներ 5 եկեղեցի, որոնք կառուցված էին տարբեր ժամանակաշրջաններում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Կորեննոե (գյուղ, Գագարինսկի շրջան)

Կորեննոե (ռուս.՝ Коренное), գյուղ Ռուսաստանի Սմոլենսկի մարզի Գագարինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վալգաու

Վալգաու  (գերմ.՝ Wallgau), կոմունա Գերմանիայի Բավարիա երկրամասում։
Ենթարկվում է Վերին Բավարիա վարչական շրջանին։ Գտնվում է Գարմիշ Պարտենկիրխեն շրջանի կազմում։ Բնակչությունը կազմում է 1394 մարդ (ըստ 2010 թվականի դեկտեմբերի 31-ի)։ Տարածքը կազմում է 33,96 կմ²։ Պաշտոնական կոդ՝ 09 1 80 136։


== Հետաքրքիր փաստեր ==
Վալգաուում է ապրում բիաթլոնի կրկնակի չեմպիոն՝ Մագդալենա Նոյնեռը։


== Ծանոթագրություններ ==


== Արտաքին հղումներ ==
Պաշտոնական կայք
Աննենկա (գյուղ, Վոսկրեսենսկի շրջան)

Աննենկա (ռուս.՝ Анненка), գյուղ Ռուսաստանի Նիժնի Նովգորոդի մարզի Վոսկրեսենսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շեբայի թագուհի

Շեբայի թագուհի (եբրայերեն՝ מלכת שְׁבָא‎, Մալկատ Շվա, արաբ․՝ ملكة سبأ‎‎, Մալիքաթ Սաբա, պարսկերեն՝ ملكة سبأ, Մալիկատ Սաբա, հին եթովպերեն՝ ንግሥተ ሳባ, Նիգիստա Սաբա), մ.թ.ա. 10-րդ դարի արաբական Շեբայի թագավորության առասպելական թագուհի, որի այցը Երուսաղեմ քաղաք՝ իսրայելական Սողոմոն թագավորի մոտ, նկարագրված է Աստվածաշնչում։
Թեև Շեբայի թագուհու գոյությունն ապացուցված չէ, նրա կերպարը մեծ ազդեցություն է ունեցել Եվրոպայի, հյուսիսային Աֆրիկայի և Մերձավոր Արևելքի ժողովուրդների ժողովրդական բանահյուսության վրա։
Օխչի (Ղափանի շրջան)

Օխչի, գյուղ Հայկական ԽՍՀի Ղափանի շրջանում, շրջանի հարավ-արևմտյան մասում, Ողջի գետի վերին հոսանքի ձախ ափին։
Գյուղն ուներ պղնձի հանքավայր։
Նույն անվանումով ընդգրկված է եղել Արևելյան Հայաստանի Ելիզավետպոլի նահանգի Զանգեզուրի գավառում։


== Պատմություն ==
1939 թվականից հետո գյուղը մտել է Քաջարան քաղաքի շրջագծի մեջ։


== Բնակչություն ==
Օխչիի ազգաբնակչության փոփոխությունը.


== Ծանոթագրություններ ==


== Արտաքին հղումներ ==
Եռանկյուն (հեռուստասերիալ)

Եռանկյուն (կորեերեն՝ 트라이앵글) — հարավկորեական դրամատիկական հեռուստասերիալ, նկարահանված 2014 թվականի, որը ցուցադրվել է MBC հեռուստաալիքով մայիսի 5- ից մինչև հուլիսի 29- ին, երկուշաբթի և երեքշաբթի օրերին 22:00- ին կորեական ժամանակով։ Հեռուստասերիալի ռեժիսոր են դարձել Յու Չո Ռյոնը և Չհվե Ջոն Գյուն , ովքեր միասին աշխատել են Վա Բանկ (2003) ևԿլանված արևով (2009) հեռուստասերիալների վրա։ Սյուժեն պատմում է երեք եղբայրների մասին, ում բաժանել են փոքր հասակում. քսան  տարի անց տղամարդիկ հանդիպում են, բայց չեն մտածում, որ նրանք ունեն արյունական կապեր։ Գլխավոր դերերում նկարահանվել են JYJ և DBSK փոփ խմբի անդամ Կիմ Ջե Ջունգը, ZE:A բոյ բենդի անդամ Լիմ Սի Վանը և Լի Բոմ Սուն։


== Սյուժե ==
Չան Դոն Սուն, Չան Դոն Չհոլը և Չան Դոն Ուն, երեք եղբայրներ են, ում բաժանել են փոքր տարիքում, այն բանից հետո, երբ նրանց հայրը մահացավ, իսկ մայրը թողեց նրանց։ Քսան տարի անց երեքը հանդիպում են խաղատանը կրիմինալ իրավիճակում, չկասկածելով նույնիսկ, որ նրանք եղբայրներ են։ Մեծ եղբայրը գնացել է հոր քայլերով և դարձել է քննիչ. նրա երազանքն է, կրկին գտնել իր եղբայրներին։ Միջնակ եղբայրը, Չան Դոն Չհոլը, երկար տարիներ անցկացրել է փողոցում, որտեղ սովորել է գոյատևել այս դաժան աշխարհում, որի արդյունքում կարողացել է դառնալ կրիմինալ խոշոր սինդիկատի գլխավոր։ Փոքր եղբայրը, Չան Դոն Ուին, որդեգրել է մի հարուստ ընտանիք, և համարվում է խաղատան ժառանգ։


== Դերերում ==
Կիմ Ջե Ջունգ — Չան Հոն Չհոլ / Հո Յոն Դալ.
Լի Բոմ Սու — Չան Դոն Սու
Նոհ Յանգ Հակ — երիտասարդ Դոն Սու
Լիմ Սի Վան — Չան Դոն Ու / Յուն Յան Հա
Օ Յոն Սու — Հվան Սին Հե
Կիմ Սո Հյոն — երիտասարդ Սին Հե
Բեք Ջին Հե — Օ Ջոն Հի
Պակ Ջի Յեոն — Սոնգ Յու Ջին


== Վարկանիշ ==


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
http://www.imbc.com/broad/tv/drama/shj/ сериала Треугольник. պաշտոնական կայք  (կոր.)
Ինֆանտա Մարիա Պորտուգալացի

Մարիա Պորտուգալացի, ինֆանտա Մարիա (հունիսի 18, 1521(1521-06-18), Լիսաբոն, Պորտուգալիա - հոկտեմբերի 10, 1577, Լիսաբոն, Պորտուգալիա), Վիզեուի դքսուհի։
Պորտուգալիայի թագավոր Մանուել I-ի և նրա երրորդ կնոջ՝  Էլեոնորա Հաբսբուրգի դուստրը։


== Կենսագրություն ==
Մարիան ծնվել է Լիսաբոնում։ Ինչպես և մայրը,  ինֆանտան նույնպես հովանավորում էր արվեստագետներին։ Որոշ ժամանակ նա համարվել է իր զարմիկ Ֆիլիպ II Հաբսբուրգի հավանական հարսնացու։
1521 մահացավ նրա հայրը, իսկ 1530 թվականին մայրն ամուսնացավ  Ֆրանսիայի թագավոր Ֆրանցիսկ I-ի հետ։ Այդ օրվանից Մարիան չտեսավ մորը։ 1557 թվականին Էլեոնորան  վերադարձավ Իսպանիա,  քսան տարվա բաժանումից հետո, երբ նրանք հանդիպեցին, սակայն Մարիան հրաժարվեց ապրել մոր հետ և երեք շաբաթ հետո վերադարձավ Պորտուգալիա։
1575 թվականին հովանավորել է Կարնիդեի եկեղեցու վերականգնման աշխատանքները։ Աշխատանքներն ավարտվեցին 1594 թվականին այն մինչ այժմ էլ պահպանված է  և զարդարում է Պորտուգալիայի մայրաքաղաքը։
Մարիան, ով համալրում էր Եվրոպայի ցանկալի հարսնացուների շարքերը, մահացավ առանց ամուսնանալու և անժառանգ։ Թաղվել է այն տաճարում, որը վերականգնվել է նրա օգնությամբ։


== Հիշատակ ==
Ինֆանտա Մարիայի դիմանկարը պատկերվել է պորտուգալական  հիսուն էսկուդո թղթադրամի վրա։


== Աղբյուրներ ==
Paulo Pereira, Enciclopédia dos Lugares Mágicos de Portugal, volume IX
Juan de Mariana: Historia general de España, vol. XIV
Կոսալմա

Կոսալմա (ռուս.՝ Косалма, ֆիններեն՝ Kossalmi), գյուղ Ռուսաստանի Կարելիայի հանրապետության Պրիօնեժսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)